Ir-Regolament tal-Kummissjoni (KEE) Nru 1475/80
tat-12 ta’ Ġunju 1980
li jemenda diversi regolamenti dwar il-politika ta’ agrikoltura komuni wara l-konsolidazzjoni tad-disposizzjonijiet dwar il-ħlas minn qabel ta’ rifużjonijiet fuq l-esportazzjoni ta’ prodotti agrikoli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
- (KEE) Nru 193/75 tas-17 ta’ Jannar 1975 li jippreskrivi regoli dettaljati komuni għall-applikazzjoni tas-sistema ta’ liċenzji għall-importazzjoni u l-esportazzjoni u ċertifikati irranġati minn qabel għal prodotti agrikoli [1], kif emendat l-aħħar bir-Regolament (KEE) Nru 2971/79 [2],
- (KEE) Nru 645/75 tat-13 ta’ Marzu 1975 li jippreskrivi regoli dettaljati komuni biex jiġu applikati taxxi u spejjeż fuq prodotti agrikoli [3], kif emendat l-aħħar bir-Regolament (KEE) Nru 609/78 [4],
- (KEE) Nru 413/76 tal-25 ta’ Frar 1976 dwar it-tnaqqis ta’ limiti ta’ żmien li fihom ċerti prodotti taċ-ċereali jistgħu jibqgħu taħt kontroll tad-dwana waqt li jkun mistenni l-ħlas ta’ rifużjonijiet bil-quddiem [5],
- (KEE) Nru 776/78 tat-18 ta’ April 1978 dwar l-applikazzjoni ta’ l-inqas rata ta’ rifużjoni fuq esportazzjonijiet ta’ prodotti tal-ħalib u li jħassar u jemenda ċerti Regolamenti [6],
- (KEE) Nru 1998/78 tat-18 ta’ Awissu 1978 li jippreskrivi regoli dettaljati għat-tpattija ta’ spejjeż għall-ħażna taz-zokkor [7], kif emendat l-aħħar bir-Regolament (KEE) Nru 2377/78 [8],
- (KEE) Nru 2730/79 tad-29 Novembru 1979 li jippreskrivi regoli dettaljati komuni għall-applikazzjoni ta’ sistema ta’ rifużjonijiet dwar l-esportazzjoni ta’ prodotti agrikoli [9],
- (KEE) Nru 109/80 tat-18 ta’ Jannar 1980 dwar l-applikazzjoni ta’ l-inqas rata ta’ rifużjoni fuq l-esportazzjoni ta’ ċerti prodotti fis-setturi tal-bajd u l-laħam tat-tjur [10];
Billi l-adozzjoni tar-Regolament tal-Kunsill (KEE) Nru 565/80 ta’ l-4 ta’ Marzu 1980 dwar il-ħlas minn qabel ta’ rifużjonijiet fuq l-esportazzjoni fir-rigward ta’ prodotti agrikoli [11], u tar-Regolament tal-Kummissjoni (KEE) Nru 798/80 tal-31 ta’ Marzu 1980 li jippreskrivi regoli ġenerali dwar il-ħlas minn qabel ta’ rifużjonijiet fuq l-esportazzjoni u ta’ ammonti ta’ kumpens monetarju pożittiv fir-rigward ta’ prodotti agrikoli [12], jagħmlu xieraq li jinbidlu r-referenzi għal strumenti legali mħassrin f’dik l-okkażjoni b’referenzi għal dawk li llum huma applikabbli;
Billi l-miżuri li jiddisponi għalihom dan ir-Regolament huma skond l-opinjoni tal-Kumitati ta’ Tmexxija relevanti kollha,
ADOTTAT DAN IR-REGOLAMENT:
Artikolu 1
1. Fid-disposizzjonijiet li ġejjin, il-kliem "Regolament (KEE) Nru 441/69" jinbidlu bil-kliem, "Regolament (KEE) Nru 565/80":
- Ir-Regolament (KEE) Nru 413/76, it-tieni paragrafu ta’ l-Artikolu 3,
- Ir-Regolament (KEE) Nru 2730/79, l-Artikolu 2.
2. Fid-disposizzjonijiet li ġejjin, il-kliem "fl-Artikoli 2 u 3 tar-Regolament (KEE) Nru 441/69" jinbidlu bil-kliem, "fl-Artikoli 4 u 5 tar-Regolament (KEE) Nru 565/80":
- Ir-Regolament (KEE) Nru 193/75,
ir-raba’ inċiż ta’ l-Artikolu 9 (3) (b)
u t-tielet subinċiż ta’ l-ewwel inċiż ta’ l-Artikolu 17 (8) (b),
- Ir-Regolament (KEE) Nru 645/75,
l-Artikolu 3 (2) (e),
- Ir-Regolament (KEE) Nru 1998/78,
l-Artikolu 12 (1) (h)
l-Artikolu 17.
3. Fid-disposizzjonijiet li ġejjin, il-kliem "l-aħħar subparagrafu ta’ l-Artikoli 2 (4) u 3 (1) tar-Regolament (KEE) Nru 441/69" jinbidlu bil-kliem "L-Artikoli 4 (7) u 5 (3) tar-Regolament (KEE) Nru 565/80":
- Ir-Regolament (KEE) Nru 776/78
it-tieni inċiż ta’ l-Artikolu 2,
- Ir-Regolament (KEE) Nru 109/80
it-tieni inċiż ta’ l-Artikolu 1.
Artikolu 2
Fir-Regolament (KEE) Nru 413/76:
- fl-ewwel paragrafu ta’ l-Artikolu 1, il-kliem "l-ewwel inċiż ta’ l-aħħar subparagrafu ta’ l-Artikolu 3 (3) tar-Regolament (KEE) Nru 1957/69" jinbidlu bil-kliem "l-ewwel inċiż ta’ l-Artikolu 11 (1) tar-Regolament (KEE) Nru 798/80",
- fit-tieni paragrafu ta’ l-Artikolu 1, il-kliem "ta’ l-Artikolu 3 (3) (a)" jinbidlu bil-kliem "tat-tieni subparagrafu ta’ l-Artikolu 11 (1)",
- il-kliem "l-Artikolu 4 (2) tar-Regolament (KEE) Nru 1957/69" li jidhru fl-Artikolu 2 (1) jinbidlu bil-kliem, "fl-Artikolu 11 (2) tar-Regolament (KEE) Nru 798/80":
Artikolu 3
Dan ir-Regolament għandu jidħol fis-seħħ fil-ġurnata meta jiġi ppubblikat fil-Ġurnal Uffiċjali tal-Komunitajiet Ewropej. Għandu japplika b’effett mill-1 ta’ April 1980.
Dan ir-Regolament għandu jkun obbligatorju fl-intier tiegħu u applikabbli direttament fl-Istati Membri kollha.
Magħmul fi Brussel, fit-12 ta’ Ġunju 1980.